《魏鼓吹曲十二曲 其十 应帝期》
魏晋·佚名

应帝期。于昭我文皇。历数承天序。龙飞自许昌。聪明昭四表。恩德动遐方。

星辰为垂耀。日月为重光。河洛吐符瑞。草木挺嘉祥。

麒麟步郊野。黄龙游津梁。白虎依山林。凤凰鸣高冈。

考图定篇籍。功配上古羲皇。羲皇无遗文。仁圣相因循。

期运三千岁。一生圣明君。尧授舜万国。万国皆附亲。

四门为穆穆。教化常如神。大魏兴盛。与之为邻。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。